| Liesumas |
| --- |
|  |
|  |
|  |
| Kūno masės indekso (KMI) diagramoje liesumo diapozonas pažymėtas balta spalva su KMI < 18,5. |
|  |
| **Sritis** | Endokrinologija |

**Liesumas** arba **svorio nepakankamumas** – per mažas asmens, taip pat gyvūnų, svoris lyginant su kūno dydžiu. Žmogus laikomas liesu, kuomet jo KMI *(KMI – kūno masės indeksas)* yra mažesnis nei 18,5.

Dažnumas
--------

Taikant KMI, kaip būdą nustatyti su asmens svoriu susijusias problemas, 2014 m. surinkti duomenys rodo, jog liesų moterų yra 9,7 %, o vyrų – 8,8 %. Šie duomenys yra geresni nei 1975 m. kuomet liesų moterų būta 14,6 %, o vyrų 13,8 %. Tai byloja apie pasauliniu mastu sumažėjusią nepakankamos mitybos problemą.

Priežastys
----------

Žmogus gali būti liesas dėl genetinių veiksnių, sutrikusio metabolizmo, neleidžiančio tinkamai pasisavinti maistinių medžiagų, maisto trūkumo, narkotinių medžiagų vartojimo (kurios slopina apetitą), psichinių bei fizinių ligų arba anoreksijos.

Liesumas taip pat susijęs su I tipo diabetu, hipertiroze, vėžiu ir tuberkulioze. Asmenys, turintys problemų su kepenimis, gali prastai pasisavinti maistines medžiagas. Žmonės, turintys valgymo sutrikimų, gali būti liesi dėl maistinių medžiagų nepakankamumo arba pernelyg didelio fizinio krūvio, dėl to maistinių medžiagų trūkumo problema tik dar labiau paaštrinama.

Problemos
---------

Liesumas gali liudyti apie sveikatos problemas. Esant nepaaiškinamam liesumui, būtina kreiptis į specialistą, jog būtų nustatyta diagnozė.

Itin liesi asmenys gali turėti fizinių problemų bei silpną imuninę sistemą, tad natūraliai yra didesnė tikimybė susirgti. Pasak profesoriaus Roberto E. Bleko (*Robert E. Black*), „Ilgalaikis liesumas... ir mikroelementų trūkumas silpnina asmens imuninę sistemą, o tai yra viena pagrindinių mirties priežasčių atsiradus infekcijai." Asmenys, kurie nepakankamai maitinasi, kelia papildomų rūpesčių, mat tokiais atvejais dažnas neadekvatus bendras kalorijų ir būtinųjų maistinių medžiagų, tokių kaip aminorūgštys bei mikroelementai, kiekis. Negana to, galima anemija ir plaukų slinkimas.

Dėl valgymo sutrikimų ar perteklinio fizinio krūvio itin liesoms moterims galima amenorėja (menstruacinio kraujavimo nebuvimas), nevaisingumas arba komplikacijos gimdymo metu.

Liesumas, nepriklausomai nuo amžiaus, yra vienas iš rizikos veiksnių, lemiančių osteoporozę. Apie tai liudija asmenys, kenčiantys nuo energijos trūkumo bei kaulų netvarumo sporte.

Nors liesiems žmonėms egzistuoja aukštesnė mirties rizika negu antsvorio problemų turintiems asmenims, pasekmės yra mažiau drastiškos, kuomet nėra rūkoma. Tai byloja apie tai, kad rūkantys ir svorio problemų turintys asmenys susiduria su aštresnėmis pasekmėmis ateityje.

Taip pat skaitykite
-------------------

* Antsvoris
* Apetitas
* Nutukimas

Šaltiniai
---------

1. ↑  „Assessing Your Weight and Health Risk". National Heart, Lung and Blood Institute. Nuoroda tikrinta 2012-09-23.
2. ↑  „Trends in adult body-mass index in 200 countries from 1975 to 2014: a pooled analysis of 1698 population-based measurement studies with 19·2 million participants". *Lancet*. **387** (10026): 1377–96. 2016 m. balandžio mėn. doi:10.1016/S0140-6736(16)30054-X. PMID 27115820. `{{cite journal}}`: Patikrinkite date reikšmes: `|date=` (pagalba)
3. ↑  „Body Shape 'Is Down to Genes'". Indian Express. Nuoroda tikrinta 2010-10-23.
4. ↑  „'Skinny Gene' Exists". Science Daily. 2007-09-05. Nuoroda tikrinta 2010-10-23.
5. ↑  „Unexplained Weight Loss - Reasons, Symptoms & Causes". Nuoroda tikrinta 2017-11-28.
6. ↑  Milas, Kresimira. „Hyperthyroidism Symptoms - Signs and symptoms caused by excessive amounts of thyroid hormones". Endocrine Web. Nuoroda tikrinta 2012-09-24.
7. ↑  „Signs and Symptoms of Cancer". American Cancer Society. Suarchyvuotas originalas 2012-09-23. Nuoroda tikrinta 2012-09-24. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
8. ↑  Hira, S. K.; H. L. Dupont; D. N. Lanjewar; Y. N. Dholakia (1998). „Severe weight loss: the predominant clinical presentation of tuberculosis in patients with HIV infection in India". *National Medical Journal of India*. **11** (6): 256–58. PMID 10083790.
9. ↑  Black, Robert E.; Morris, Saul S. & Bryce, Jennifer (28 June 2003), "Where and Why are 10 Million Children Dying Every Year?", *The Lancet* **361**(9376): 2226–34, doi:10.1016/S0140-6736(03)13779-8, PMID 12842379
10. ↑
11. ↑  Gjesdal; Halse, JI; Eide, GE; Brun, JG; Tell, GS (2008). „Impact of lean mass and fat mass on bone mineral density: the Hordaland Health Study". *Maturitas*. **59** (2): 191–200. doi:10.1016/j.maturitas.2007.11.002. PMID 18221845.
12. ↑  Body Weight and Mortality:What is the optimum weight for a longer life? Archyvuota kopija 2016-04-15 iš Wayback Machine projekto..